**Vastavalt nimekirjale 02.07.2025 nr 6-1/51-9**

**Uulu külas Uraveere tee 19 kinnistu detailplaneeringu vastuvõtmine ja avalik väljapanek**

Häädemeeste Vallavalitsuse 07.05.2025 korraldusega nr 183 võeti vastu Uulu küla Uraveere tee 19 kinnistu (katastritunnus 84801:001:0491, registriosa 70506, pindala 55413 m², sihtotstarve maatulundusmaa 100%) detailplaneering (edaspidi detailplaneeringu), mille planeeringuala suurus on 55413 m².

Detailplaneeringu eesmärgiks on Uraveere tee 19 maaüksuse jagamine elamumaa katastriüksuseks ning ehitusõiguse andmine elamute ja neid teenindavate abihoonete püstitamiseks. Detailplaneeringuga kavandatakse liitumine ühisveevärgi ja -kanalisatsiooniga. Juurdepääs planeeringualale kavandatakse Uraveere tee 14 ja Mäealuse kinnistute ning avalikult kasutatava Uraveere tee kaudu. Detailplaneering on kooskõlas kehtiva Tahkuranna valla üldplaneeringuga (kehtestatud Tahkuranna Vallavolikogu 31.05.2012. a määrusega nr 11).

Häädemeeste Vallavalitsus korraldab Uulu külas Uraveere tee 19 kinnistu detailplaneeringu avaliku väljapaneku ajavahemikul 16.07.2025-29.07.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 29.07.2025 kirjalikult e-postile haademeeste@haademeeste.ee.

Lugupidamisega

*/allkirjastatud digitaalselt/*

Külliki Kiiver

vallavanem

Marie Reinson

planeerimis- ja maanõunik

marie.reinson@haademeeste.ee

telefon 5788 0015